האח הגדול עונה 5

האח הגדול עונה 5 היא העונה החמישית של תוכנית המציאות הישראלית "האח הגדול", והעונה השישית במצטבר (כולל עונות ה-VIP) של התוכנית משודרת בערוץ 2 (קשת). העונה שודרה החל מ-5 במאי 2013, הגמר נערך ב-27 באוגוסט שבסופו ניצחה הדיירת טהוניה רובל. את העונה הנחו ארז טל ואסי עזר. פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. זאת העונה הרגילה מספר חמש שמשודרת בערוץ 2 (קשת). חדרי הבית: רשימת 23 הדיירים שנכנסו לבית האח הגדול לפי סדר כניסתם: אבי לוי – בן 57, נשוי +2, מטבריה דורין סגול – בת 32, נשואה +3, מחולון ענת צאיג – בת 39, רווקה, מתל אביב דני רייכנטל – בן 46, גרוש +1, מתל אביב פאולינה אלברשטיין – בת 28, רווקה, מתל אביב לאון שוובסקי – בן 27, רווק, מרמת גן דנה רן – בת 40, גרושה בשנית +5, מקריית טבעון בני גולדשטיין – בן 35, גרוש +3, מאשקלון לבנה "זוהרים" גוגמן – בת 29, רווקה, מתל אביב אהרון "ביז'ו" צאצאשווילי – בן 36, נשוי +1, מקריית חיים שלי ורוד – בת 35, רווקה, מלוס אנג'לס יניב שמואל אויזרץ – בן 32, רווק, מחיפה טהוניה רובל – בת 25, רווקה, מבית שמש קרין בן גלים – בת 23, בזוגיות, מקריית ביאליק דור דמרי – בן 23, רווק, מפתח תקווה מירי חן – בת 48, גרושה +2, מחיפה רוני מיילי – בן 56, נשוי +3, מפרדס כץ גילי מיילי – בן 37, נשוי +2, מפתח תקווה דידי לוזון – בת 27, נשואה, מראשון לציון איתי וולך – בן 25, רווק, מתל אביב ירדן עוז – בת 21, רווקה, מרמת גן מוטי גלזר – בן 62, גרוש, מתל אביב אור דניאל – בת 24, רווקה, מתל אביב העונה החמישית נפתחה במשימה סודית בה השתתפו 16 דיירים. כל 16 הדיירים חולקו לזוגות (אב ובת, זוג גרוש וכדומה), כאשר רק שני הדיירים רוני מיילי וגילי מיילי, שהם אב ובנו, לא היו מודעים למשימה הסודית והיו זוג הדיירים היחיד שיש ביניהם קרבה משפחתית והיכרות קודמת לתוכנית. עוד במשימה זו "האח הגדול" העמיד פנים שזו "עונת הזוגות", בפני שני הדיירים היחידים שאינם מודעים למשימה הסודית. בשבוע הראשון לתוכנית פרץ ריב סוער בין הדיירת טהוניה רובל לבין הדייר רוני מיילי, לאחר שזה סיפר בדיחה על אתיופים שהיא פירשה כגזענית. במהלך הוויכוח שהתלהט בין השניים הטיח בה מיילי עלבונות חריפים, שהתפרשו על ידי רבים כדברי גזענות כנגד העדה האתיופית אליה משתייכת רובל. דברים אלו הובילו לאזהרה כנגדו מצד ההפקה ולביקורת קשה מצד חברת הכנסת פנינה תמנו-שטה. ביום ה-6 החליטה הדיירת קרין בן גלים לפרוש מהבית, בתיאום עם ההפקה. ביום ה-15 אולץ הדייר רוני מיילי לעזוב את בית האח הגדול בעקבות התבטאויות שהפקת התוכנית הגדירה כגזעניות וכהומופוביות, שכוונו כנגד הדיירות לבנה גוגמן וטהוניה רובל. ביום ה-57 אולץ הדייר גילי מיילי לעזוב את בית האח הגדול בעקבות אלימות מילולית בוטה שנקט כנגד הדיירים אהרון (ביז'ו) צאצאשווילי, טהוניה רובל וענת צאיג וזאת לאחר שקיבל מספר התראות מצד הפקת בית "האח הגדול" עבור התנהגות בוטה שאיננה מוסרית ואשר עוברת על כללי הבית. ביום ה-58, תכננה ההפקה משימה גדולה מאוד לדיירים, וגרמה להם לחשוב שבמהלך כל שהותם בבית, התקיים בית אח גדול שני עם דיירים כמותם. כל הדיירים מלבד יניב אויזרץ חשבו שיש בית אח גדול שני, אבל הייתה זו בעצם רק תפאורה. יניב אויזרץ קיבל את המידע האמיתי והתבקש לסייע לאח הגדול לגרום לדיירים להאמין בבית הסודי באמצעים שונים. לדיירים התבשר שהם יתמודדו נגד בית האח הגדול השני בשלל משימות, ובית אחד ייסגר ובית שני יישאר. למעשה, האנשים שהוצגו בפני הדיירים כדיירי בית האח הגדול השני, היו רובם שחקנים ומקורבי ההפקה, שביניהם נכללו גם חמשת הדיירים החדשים שנכנסו לבית ביום ה-66. אבי "לד זפלין" לוי היה הדייר שלא הועמד להדחה במשך הכי הרבה שבועות בבית, יותר מכל דייר אחר בכל העונות. בהדחה של דורין, אבי העמיד את דורין להדחה וגילה לה על ההעמדה שלו. אבי נענש בחומרה ועמד אוטומטית להדחה שבוע לאחר מכן, הדחה אחת לפני הגמר. לראשונה בעונה זו, אבי הועמד להדחה - והודח על ידי הקהל שלא זכה להצביע לו מתחילת העונה. בפעם הראשונה בתולדות האח הגדול ישראל, אחד מהדיירים החדשים (איתי וולך) העפיל לגמר, ולחמישיית הגמר הורשה לעלות במעלה המדרגות ולהביט בקהל מבעד לדלת בית האח הגדול הראשית, שנפתחה למספר שניות. העונה החמישית הייתה העונה הארוכה ביותר בתולדות התוכנית בישראל - 115 ימים. אולם שיא זה נשבר עם העונה התשיעית כאשר במהלך אוגוסט 2018 הגיעה ליומה ה-116 ונמשכה 120 ימים סך הכל. כמו כן, זו העונה הראשונה ששודרה בעונת הקיץ בניגוד לשאר ששודרו בחורף. לאחר מכן, גם העונה השישית, עונת ה-VIP השנייה, העונה התשיעית, עונת ה-VIP הרביעית, העונה ה-12, העונה ה-13 והעונה ה-14 שודרו במהלך הקיץ. העונה החמישית זכתה להכנסות הגדולות ביותר למפיקה "קשת" - מספירה ראשונית הכנסות של כ-70 מיליון שקלים (לא כולל הגמר) ממכירת שיא של נקודות הרייטינג. העונה לא עברה את כמות הרייטינג של העונה הרביעית המחזיקה בשיא הממוצע, כנראה בשל שידוריה בתקופת הקיץ. גמר העונה זכה לרייטינג שיא בהיסטוריית הגמר של התוכנית, בממוצע של 41.6% ו-44.8% ברגעי ההכרזה. בעונה זו, מינימום הדיירים שיועמדו להדחה הוא ארבעה דיירים, בשונה משאר העונות בהם מינימום הדיירים שהועמדו להדחה הוא שלושה דיירים. ביום ה-19, הפך בית האח הגדול לאי לכבוד משימת "הישאחדות" פרודיה על תוכנית המציאות "הישרדות" וחילקו את הדיירים לשני שבטים באמצעות משימה שבה השבט המנצח הופך לשבט "שופופו" (אדום) והשבט המפסיד הופך לשבט פחות חזק בשם "טאש טאש" (בז'). במשימה שלאחר מכן השבט המפסיד היה הולך למועצת השבט ומצביעים את הקולות למועמדים להדחה. משימה זאת נעצרה כיוון שגילי השתמש באמירה גזענית נגד שחורים כלפי טהוניה ועקב כך שבט "טאש טאש" (שבו גילי נמצא) היה במועצת השבט. עוד במשימה זו לראשונה בפורמט התוכנית למתמודדים ניתן היה לתאם הדחות ובריתות. פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. עונת הזוגות – ביום ה-1, 16 הדיירים הראשונים שנכנסו לבית, קיבלו משימה סודית. שהדיירים ה-17 וה-18, אב ובנו, יכנסו לבית, הם יופתעו לגלות שהעונה תהיה עונת הזוגות. האח הגדול חילק את הדיירים לצמדים: דורין ואבי (אבא ובת), ענת ודני (חברים לספסל הלימודים), לאון ופאולינה (אחים), דנה ובני (גרושים), לבנה וביז'ו (בוס ועובדת), שלי ויניב (קואצ'רית ומאומן לשעבר), קרין וטהוניה (מפקדת וחיילת מג"ב) ודור ומירי (אמא ובן). רוני וגילי התבשרו שישנם ארבעה זוגות שאינם זוגות אמיתיים, והיו צריכים לנחש מי הם, ובחרו בשלי ויניב, לבנה וביז'ו, קרין וטהוניה וענת ודני (שהועמדו להדחה). רוני וגילי נשאלו האם הם חושבים שמכל הזוגות שלא ציינו עד עכשיו יש זוג נוסף שאינו אמיתי, ענו שאין, והועמדו להדחה. משימת ההיכרות – ביום ה-5, כל זוג התבקש לענות על שלוש שאלות שיבחנו את ההיכרות בין בני הזוג. הצלחת הבית במשימת התקציב הונחה כולה על כתפיהם של רוני וגילי, רק אם רוני וגילי יענו נכונה על שלוש השאלות, יזכו בתקציב מותרות. כל מה שנדרש מהדיירים הוא להמשיך במשימה הסודית, לענות על השאלות (גם להמציא תשובות אם צריך) והאח הגדול יחליט אם התשובה נכונה או לא (לתשובות אין כל משמעות להצלחת המשימה). הדיירים עמדו במשימה וקיבלו תקציב מותרות. משימת הצחוק – ביום ה-12, במסגרת המשימה, לדיירים (למעט בני שחגג יום הולדת) היה אסור לצחוק בקול, לגחך ולחייך, ובכל פעם שיעברו על חוק זה, הדבר ייחשב כפסילה. מספר הפסילות המותר לדיירים במהלך המשימה מצוין במעטפה שבתיבה, שתפתח עם תום המשימה, ואם יצברו מספר פסילות נמוך מזה שבמעטפה או שווה לו, יזכו לתקציב מותרות. הדיירים צברו 50 פסילות (המספר במעטפה היה 20), וכתוצאה מכך נכשלו במשימה וקיבלו תקציב בסיסי. הישאחדות – ביום ה-19, הדיירים ישבו באי בודד שהאח הגדול הקים בחצר, עליו היו מנותקים לחלוטין מהעולם שבתוך הבית: מהמקלחות, המטבח, מהספות ומחדר השינה. המטרה של הדיירים במשימה היא לשרוד את החיים על האי. בנוסף, בהמשך המשימה עמדו בפני אתגר נוסף שיקבע את גובה התקציב השבועי של הדיירים. במשימה לדיירים היה מותר לתאם הדחות, ליצור בריתות ולתכנן אסטרטגיות משותפות. במהלך המשימה התבקשו הדיירים ("השורדים") לבצע משימות אשר יקבעו את גורלם במשחק והתחלקו לשתי קבוצות: השבט האדום "שופופו" (טהוניה, ענת, לבנה, ביז'ו, שלי, דנה ויניב) והשבט הצהוב "טאש טאש" (פאולינה, לאון, גילי, דור, אבי, דורין ובני). לאחר שגילי אמר לטהוניה אמירה גזענית במהלך ויכוח בין השניים, האח הגדול החליט לעצור את המשימה ולשלוח את השבט של גילי (טאש טאש) למועצת הבית, במהלכה לאחר רוב הצבעות (6 הצבעות לגילי והצבעה אחת לבני) השורדים משבט טאש טאש החליטו להעמיד להדחה את גילי. לאחר שעברו 24 שעות מתחילת המשימה, הדיירים הגיעו לשבט האיחוד, שבט "אחונה" (כחול). עם בוא האיחוד, ברחבי השבט פוזרו ארבעה פסלוני חסינות, והארבעה שמצאו אותו (פאולינה, בני, שלי ויניב) השתתפו במשימת החסינות. במשימת החסינות פאולינה, בני, שלי ויניב טיפסו על עמוד והיו צריכים להישאר עליו זמן רב ככל האפשר. האחרון שיישאר על העמוד יזכה בחסינות אישית ואם הרביעייה יצליחו לצבור יחד לפחות שמונה שעות על העמודים הדיירים יקבלו תקציב מותרות. פאולינה קיבלה חסינות והדיירים עמדו במשימה וקיבלו תקציב מותרות. דקה להיכנס לזה – ביום ה-25, האח הגדול הציב בפני הדיירים אתגרים שונים, אותם תצטרכו לבצע תוך דקה אחת. מרגע ההזנקה לדיירים היה דקה להיכנס לזה. השעון בסלון יתקתק במשך דקה אחת מרגע הזנקת המשימה. גם אם הצליחו להיכנס לזה תוך דקה, עליהם להישאר במקומותיהם עד שהאח הגדול ישחרר אותם. אם לא יכנסו לזה בתוך דקה, הדבר ייחשב כפסילה. מספר הפסילות שמותר לדיירים במשימת התקציב מצוין בתוך המתנה שבסלון, שתיפתח בתום המשימה. הדיירים עמדו במשימה וקיבלו תקציב מותרות. הערות ביום ה-1, כחלק ממשימה סודית, האח הגדול חילק את 16 דיירי הבית לזוגות, מלבד רוני וגילי, שנכנסו לבית כאב ובן. המשימה הסודית של שאר דיירי הבית הייתה לשכנע את רוני וגילי שהעונה היא עונת זוגות. לאחר שבוע, האח הגדול ביקש מרוני וגילי לנקוב בשמות הזוגות שלדעתם יוצרים מערכת יחסים משפחתית או רומנטית, כאשר כל זוג שניחשו נכון עמד להדחה. עם זאת, מכיוון שהם לא הבינו שמדובר במשימה סודית, רוני וגילי עמדו גם הם להדחה. ביום ה-6, קרין ביקשה לעזוב את הבית. ביום ה-15, הדיירים התבשרו שהמועמדים להדחה הם דנה, גילי, טהוניה, מירי, ענת ורוני. ביום ה-16, טהוניה הובילה במספר ההצבעות וניצלה מרשימת ההדחה. ביום ה-15, אולץ רוני לעזוב את הבית בעקבות התבטאויות שהפקת התוכנית הגדירה כגזעניות וכהומופוביות, שכוונו כנגד לבנה וטהוניה. במסגרת משימת "הישאחדות", האח הגדול חילק את הדיירים לשני שבטים. השבט המפסיד ילך למועצת השבט ויצביע עבור אדם אחד שיעמוד בפני ההצבעה הציבורית. שבט "טאש טאש" הפסיד, וכתוצאה מכך, גילי עמד להדחה. פאולינה ניצחה באתגר החסינות האישית, וזכתה בחסינות. ביום ה-22, הדיירים התבשרו שהמועמדים להדחה הם ביז'ו, בני, גילי, טהוניה ולאון. ביום ה-24, גילי הובילה במספר ההצבעות וניצלה מרשימת ההדחה. לא התקיימה הדחה בשבוע הרביעי. עם זאת, התקיימה הצבעת חסינות, בה מי שיקבל את מירב הקולות, יקבל חסינות. אבי קיבל את מירב הקולות בהצבעה לאחר הצבעת שובר שוויון בינו לבין לאון, וקיבל חסינות מרשימת ההדחה הקולקטיבית שהתקיימה בשבוע החמישי. דידי, איתי, ירדן, מוטי ואור קיבלו חסינות מהדחה עקב היותם דיירים חדשים. לבנה ניסתה לתאם הדחות, ולכן הועמדה אוטומטית להדחה ולא יכלה להעמיד להדחה. דורין העמידה את עצמה ולכן הועמדה אוטומטית להדחה. בשבוע ה-13, נכנסו לבית קרוביהם של הדיירים ובחרו את רשימת ההדחה במקום הדיירים. אבי סיפר לדורין שהעמיד אותה להדחה בשבוע ה-14, וכתוצאה מכך הועמד להדחה באופן אוטומטי. בשבוע ה-15, התקיימה הצבעת חסינות, בה כל דייר הצביע לדייר שהוא רוצה שיקבל את הכרטיס הראשון לגמר. לבנה ולאון קיבלו 2 קולות כל אחד, ואיתי התבקש לבחור מי מביניהם יקבל את המקום בגמר. הוא בחר בלבנה, והיא קיבלה את החסינות מההדחה וקיבלה את הכרטיס הראשון לגמר. פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. אתר האינטרנט הרשמי של האח הגדול עונה 5 דוד אברהם‏, רייטינג יומי: גמר "האח הגדול" עם 41.6% - הגבוה מכל העונות, באתר וואלה, 28 באוגוסט 2013